Melbourne

thumb|250px|Melbournen keskustaa Melbourne Central -pilvenpiirtäjästä nähtynä Melbourne on Australian toiseksi suurin kaupunki ja myös Victorian osavaltion pääkaupunki.

Matkailuneuvonta

 * Melbourne - Matkaopas

Alueet

 * Keskustan eli CBD:n (Central Business District) pilvenpiirtäjät heijastuvat Yarra-joen pintaan
 * Albert Park on tuttu Formula 1 -kilpailuistaan
 * Carlton, Melbournen italialaisten ja yliopiston koti
 * Collingwood on työväen naapurustoa
 * Fitzroyn boheemit nurkat ovat täynnä mielenkiintoisia ravintoloita
 * Prahran tunnetaan Chapel Streetin shoppailukadusta
 * St Kilda on trendikäs kaupunginosa rannalla
 * Richmond
 * South Melbourne
 * South Yarra
 * Yarraville

Ilmasto
Paikalliset vitsailevat, että Melbournessa on neljä vuodenaikaa joka päivä. Erityisesti keväisin ja syksyisin tässä on hyvinkin perää: aamulla voi olla yli 35&deg;C kun pohjoistuuli puhaltaa kuumaa, rutikuivaa ilmaa autiomaasta, mutta jos iltapäivällä tuuli kääntyy, niin yhtäkkiä elohopea tippuu 20 astetta ja alkaa roiskottaa vettä.

Kuten Australiassa yleensäkin, vuodenajat ovat nurinpäin. Talvi on kesä-elokuussa ja lämpötila voi hiipiä nollan pintaan, tosin Melbournessa ei juuri koskaan sada lunta ja yleensä liikutaan 10-15&deg;C pinnassa. Kesäisin 26-30&deg; on keskiarvo, mutta helleaallon iskiessä lämpötila voi kohota yli 40&deg;. Vettä tulee melko tasaisesti läpi vuoden.

Lentokoneella
Melbournen kansainvälinen lentoasema, Tullamarine, on Sydneyn jälkeen Australian vilkkain kenttä. Kotimaan lentoja lähtee käytännössä katsoen joka puolelle maata ja ulkomaan lentojakin kattavasti, tosin lähinnä Kaakkois-Aasiaan. Terminaaleja on neljä: tiukassa sumpussa T1 Qantas, T2 kansainvälinen, T3 Virgin, plus parinsadan metrin päässä Tigerin T4-varastohalli.

Skybus operoi 24/7 bussiyhteyttä kentältä Southern Crossin bussiasemalle Spencer Streetillä. Matka kestää vain 20 minuttia ja onkin nopein tapa kentälle. Yhden suunnan lippu kustantaa $16 ja meno-paluusta selviää 24 dollarilla. Taksi kentältä keskustaan maksaa $40-$45 ja matka kestää vajaan puoli tuntia.

Halpayhtiöt Jetstar ja Tiger käyttavät osaan kotimaanlennoistaan Avalonin kenttää, joka sijaitsee 55 km Melbournesta etelään, Geelongin kaupungin liepeillä. Sita Sunbus -bussiyhteys Southern Crossin asemalle/-lta jokaiselle lennolle on $20/suunta ja matka kestää vajaan tunnin.

Junalla
Kaikki junat kulkevat uusitulle Southern Crossin asemalle (entinen Spencer St). CountryLink liikennöi kaksi kertaa päivässä Melbournesta Sydneyhyn (matka-aika 10½ tuntia). Great Southern Railwayn rata puolestaan vie Adelaideen (10-11 tuntia). V/Line kuljettaa vielä Victorian sisällä eri kaupunkeihin.

Liiku
MetLink hallinnoi Melbournen paikallisliikennettä, ja sen kotisivulta voi tarkastella parhaita kulkureittejä ympäri kaupunkia. Kaupunkialue on jaettu kahteen vyöhykkeeseen (zone), mutta lähes kaikki nähtävyydet sijaitsevat 1-vyöhykkeessä. Zone 1 peruslippu maksaa $3.70 ja sallii vapaan liikkumisen missä tahansa kulkuvälineessä kahden tunnin ajan, tai koko loppuillan klo 18 jälkeen. Zone 1 päivälippu (daily, $6.80) on aavistuksen verran halvempi kuin kaksi matkaa. Vain ydinkeskustan kattava vaihdoton City Saver on $2.80, ja sunnuntaisin Sunday Saver-lipulla ($3.10) voi huristella vapaasti 1- ja 2-vyöhykkeillä. Pidemmän aikaa kaupungissa oleileva voi ostaa alennuksella 10 x 2 tunnin lippuja, 5 x päivälippuja, viikko- tai kuukausilippuja, ym. Toistaiseksi liput ovat pahvisia MetCardeja, mutta myki-sirukorttijärjestelmään olisi tarkoitus siirtyä jossain vaiheessa &mdash; alunperin jo 2008, mutta todennäköisemmin vasta 2010.

Menopelejä on useita:
 * Yarra Tramsin raitiovaunuverkko on maailman laajin Euroopan ulkopuolella ja usein paras optio matkailijalle. Nimensä mukainen City Centre Tram huristelee keskustan ympäri ja on kaiken lisäksi vielä aivan ilmainen.  Ratikat vaihtelevat suuresti kooltaan ja laadultaan: esim. linja 96 St. Kildaan on nopea ja moderni entistä junarataa käyttävä pikaraitiovaunu, kun taas vanhanaikaiset "peltipurkit" (tin cans) matelevat liikenteessä autojen seassa.


 * Melbourne Metron junat, eivät siis mitään maanalaisia vaan ihan 'paikallisjunia, lähtevät Flinders Streetin viktoriaaniselta täytekakkuasemalta, pyörähtävät City Loopin ympäri myötä- tai vastapäivään (kellonajasta riippuen!) ja jatkavat matkaa lähiöihin. Myöhästelevät surullisen usein.


 * V/Linen seutujunat ja seutubussit yhdistävät Melbournen naapurikaupungit kuten Geelong, Bendigo ja Ballarat.  Metlinkin liput kelpaavat vyöhykealueilla näissäkin, paitsi ruuhka-aikaan ruuhkasuuntaan (7-9 keskustaan, 15-19 keskustasta).


 * Bussit täyttävät verkon harvat aukot.

Tee

 * MCG on yksi maailman tärkeimmistä krikettiareenoista ja paikalliset ovat hulluna lajiin. Viikonloppuna kannattaakin poiketa matsiin, jos sellainen sattuu kohdalle!

Keskihintaiset

 * Ollakseen ison ketjun uudehko hotelli, täällä on mukavasti yksilöllisyyttäkin - mainosmies varmaan puhuisi design-hotellista. Siistit huoneet ja ihan hyvä aamiainen.

Pysy turvassa
Victorian osavaltio on kärsinyt pahasta kuivuudesta jo 15 vuotta ja metsäpalot (bushfires) ovat vakava ongelma kesäisin, ennen kaikkea tammi-helmikuussa. Black Saturday-palot helmikuussa 2009 tappoivat 173 ihmistä, osa alle 50 km päässä Melbournesta. Pidä siis metsäpalovaroituksia silmällä, erityisesti maaseudulle lähtiessä.

Jatka matkaa

 * Great Ocean Road on yksi kauneimmista tieosuuksista Australiassa.

Melbourne (Australien) Melbourne Melbourne मेल्बर्न メルボルン Melbourne Melbourne Melbourne Melbourne Melbourne wts:Category:Melbourne

Melbourne